Întrebat cum petrece de ziua lui şi cine a fost să-l viziteze, Ion Iliescu a răspuns, pentru MEDIAFAX: „Paşnic, acasă, cu soţia şi cu prietenii apropiaţi. Chiar am şi acum musafiri, prieteni”.

De asemenea, întrebat ce mesaj transmite la cei 88 de ani să săi, Iliescu a spus: „Ne dorim sănătate, cât om putea-o duce”.

Ion Iliescu s-a născut la 3 martie 1930, în municipiul Olteniţa, judeţul Călăraşi.

A intrat în PCR în 1953 şi a devenit membru al Comitetului Central al PCR în 1965, însă, începând cu 1971, a fost treptat marginalizat de Nicolae Ceauşescu.

La sfârşitul lunii ianuarie 1989, s-a numărat printre fondatorii Frontului Salvării Naţionale (FSN). După 1990, Ion Iliescu a prins mai multe mandate de preşedinte al ţării. Primul mandat a fost între 1990 şi 1992, apoi între 1992-1996. În 1996 a fost învins la prezidenţiale de Emil Constantinescu, însă a revenit politic în 2000, când a reuşit să-l înfrângă în turul al doilea al alegerilor pe Corneliu Vadim Tudor.

În prezent, Ion Iliescu este preşedinte de onoare al Partidului Social Democrat, iar în ultimii ani a preferat să comunice public mai mult pe blogul său.